钦定古今图书集成/明伦汇编/氏族典/第250卷 > 张仑
## 钦定古今图书集成/明伦汇编/氏族典/第250卷 > 张仑

按《名山藏方技记》：仑，仁和人，五岁丧明，受《易》善记，精
通卜筮星历诸书，论禄命多奇验。宁庶人作乱，浙江
镇守太监毕真谋为内应，布政司何天衢命仑筮得
解之。彖敛椟贺曰：“渠魁授首矣，何内应之有？”武宗南
巡浙中，备供帐甚亟，布政使徐蕃命仑筮，得《同人》之
《离》，蕃曰：“同人，亲也，《离》应南面，驾其来夫！”仑曰：“不然。卦
体属干，西北其位，兹应返也。主上至尊，人安得同之？
爻曰号咷，后笑兆之矣。其在《纯干》之曰乎？”悉如其言。